The X-Files

The X-Files () AEBtako zientzia fikzio eta misteriozko telesaila bat da. 1993ko irailaren 10a eta 2002ko maiatzaren 19a artean Fox telebista katean aireratu zelarik.

1990eko hamarkadako telesaila arrakastatsu eta jarraituenetakoa izan zen, mundu osoan zaletu ugari izatearen ondorioz kultuko telesaila bilakatu zen arte. Gainera bertan maiz aipatu ohi ziren I want to believe ("Sinistu egin nahi dut") edota The truth is out there ("Egia hor kanpoan dago") esaldiak oso ospetsu eta hedatuak bilakatu zituen, bai eta bere protagonista diren Dana Scully (David Duchovny) eta Fox Mulder (Gillian Anderson) ikertzaileak ere, batez ere telesailaren jarraitzaileen ahotan.

2016ko urtarrilaren 24an FOX kateak jatorrizko argumentua eta protagonistak berreskuratzen zituen sei kapituluko telesail laburra pantailaratu zuen.http://www.elperiodico.com/es/noticias/ocio-y-cultura/regreso-fox-expediente-x-files-mulder-scully-4841415

 Sinopsia 

Dana Scully eta Fox Mulder FBIko ikertzaileak dira, heuren eguneroko betebeharra FBI berak bitxiegi edo misteriotsuegiak izateagatik lagatako kasuak ikertzean datza, haietako asko naturaz gaindiko fenomeno, mamu edota estralurtarren zantzuekin, hain zuzen ere X fitxategiak deritzanak, horretarako AEBetan barna agertu ohi diren tajuzko azalpenik gabeko kasuak ikertu eta azalpen bat topatzeko asmoz bidaiatuko dute.

Bi ikertzaileen izaerek maiz talka egin ohi dute, Mulder naturaz gaindiko fenomenoekiko sineskorra den bitartean, Scully eszeptikoa da, hasiera batean FBIko agintariek Mulderren ikerpenak zapuzteko asmoz Scully berarekin lanean jarriko dute, azken honek azalpen logikoak topatuko dituelakoan. Telesaila aurrera doan heinean eta bi ikertzaileak kasu bitxietan murgiltzen doazelarik, bien arteko harreman pertsonala ere korapilatu egingo da, adiskidetasuna eta erakarpenaren artean kulunkatuz, nahiz eta lankideen arteko muga inoiz zeharkatu ez.

 Pertsonaiak 

+"The X-Files telesaileko pertsonaia nagusiak" Aktorea Pertsonaia Partehartzea David Duchovny Fox William Mulder agente berezia 1993 – 2002(2000-2002 artean noizbehinkako agerpenak) Gillian Anderson Dana Katherine Scully doktorea eta agente berezia1993 – 2002 Mitch Pileggi Walter S. Skinner zuzendaria1994 – 2002Robert Patrick John Doggett agente berezia2000 – 2002 Annabeth Gish Monica Reyes agente berezia 2001 – 2002

 Erreferentziak 

 Kanpo estekak 
 The X-Files telesailaren IMDBko fitxa irakurgai

Kategoria:Foxeko telesailak
Kategoria:Zientzia-fikziozko telesailak
Kategoria:Polizia-telesailak
Kategoria:Drama serie onenaren Urrezko Globo saridunak
Kategoria:Ameriketako Estatu Batuetako telesailak
Kategoria:Ingelesez egindako telesailak
Kategoria:Washington Hirian girotutako telesailak
Kategoria:Estralurtarrei buruzko telesailak